CELEX: 22013D0129
Language: sk
Date: 2013-06-14 00:00:00
Title: Rozhodnutie Spoločného výboru EHP č. 129/2013 zo 14. júna 2013 , ktorým sa mení príloha XVI (Obstarávanie) k Dohode o EHP

28.11.2013   
            
            
               SK
            
            
               Úradný vestník Európskej únie
            
            
               L 318/31
            
         
      ROZHODNUTIE SPOLOČNÉHO VÝBORU EHP
   č. 129/2013
   zo 14. júna 2013,
   ktorým sa mení príloha XVI (Obstarávanie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Smernica Európskeho parlamentu a Rady 2009/81/ES z 13. júla 2009 o koordinácii postupov pri zadávaní určitých zákaziek na práce, zákaziek na dodávku tovaru a zákaziek na služby verejnými obstarávateľmi alebo obstarávateľmi v oblastiach obrany a bezpečnosti a o zmene a doplnení smerníc 2004/17/ES a 2004/18/ES (1) sa má začleniť do Dohody o EHP.
            
         
               (2)
            
            
               Príloha XVI k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Príloha XVI k Dohode o EHP sa mení takto:
   
               1.
            
            
               V bodoch 2 (smernica Európskeho parlamentu a Rady 2004/18/ES) a 4 (smernica Európskeho parlamentu a Rady 2004/17/ES) sa dopĺňa táto zarážka:
               
                           „—
                        
                        
                           
                              32009 L 0081: smernica Európskeho parlamentu a Rady 2009/81/ES z 13. júla 2009 (Ú. v. EÚ L 216, 20.8.2009, s. 76).“
                        
                     
         
               2.
            
            
               Za bod 5b (smernica Rady 92/50/EHS) sa vkladá tento text:
               
                           „5c.
                        
                        
                           
                              32009 L 0081: smernica Európskeho parlamentu a Rady 2009/81/ES z 13. júla 2009 o koordinácii postupov pri zadávaní určitých zákaziek na práce, zákaziek na dodávku tovaru a zákaziek na služby verejnými obstarávateľmi alebo obstarávateľmi v oblastiach obrany a bezpečnosti a o zmene a doplnení smerníc 2004/17/ES a 2004/18/ES (Ú. v. EÚ L 216, 20.8.2009, s. 76), zmenená týmto právnym predpisom:
                           
                                       —
                                    
                                    
                                       
                                          32011 L 1251: nariadenie Komisie (EÚ) č. 1251/2011 z 30. novembra 2011 (Ú. v. EÚ L 319, 2.12.2011, s. 43).
                                    
                                 
                     Ustanovenia smernice sa na účely tejto dohody vykladajú s touto úpravou:
               Tento akt sa neuplatňuje na Lichtenštajnsko.“
            
         Článok 2
   Znenie smernice 2009/81/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 15. júna 2013 pod podmienkou, že boli doručené všetky oznámenia podľa článku 103 ods. 1 Dohody o EHP (2).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 14. júna 2013
      
         
            Za Spoločný výbor EHP
         
         
            predseda
         
         Gianluca GRIPPA
         
      
   
   
      (1)  Ú. v. EÚ L 216, 20.8.2009, s. 76.
   
      (2)  Ústavné požiadavky boli oznámené.